### Beslutning

Godkendt.

### Sagsfremstilling

## Resume og sagens baggrund

Tillæg nr. 10 til Kommuneplan 2021-2032 og Forslag til lokalplan nr. 591 har været fremlagt i offentlig høring i fire uger. Der er modtaget to høringssvar fra hhv. [adresse] og Miljøstyrelsen, der giver anledning til at supplere planernes redegørelse med hensyn til evt. påvirkning af Natura 2000 område og Bilag IV-arter. Sagen lægger op til udvalgets endelige vedtagelse af kommuneplantillæg og lokalplan.

Kommunalbestyrelsen godkendte planforslagene på møde den 25. oktober 2023.

## Indstillinger

Chefen for Plan, Byg og Miljø indstiller, at:

1. Forslag til Tillæg nr. 10 til Kommuneplan 2021-2032 vedtages endeligt til offentlig bekendtgørelse med den tilføjelse til redegørelsen, der fremgår af bilag 6.
2. Forslag til Lokalplan 591 for Kulturhus mv. i [adresse] vedtages endeligt til offentlig bekendtgørelse med den tilføjelse til redegørelsen, der fremgår af bilag 6.
3. Administrationen bemyndiges til at foretage nødvendige redaktionelle ændringer til planforslaget forinden offentlig bekendtgørelse.

## Behandling

Teknik- og Miljøudvalget.

## Sagsfremstilling

Igennem de seneste år er der arbejdet på at skabe nye aktiviteter i [adresse] og forbedre sammenhæng mellem [adresse] og [adresse]. Med lokalplanen er det hensigten at skabe rammerne for omdannelse af havnens tidligere pakhus til kulturhus, samt at indrette det tidligere Lone Frederiksen bygning, med tilhørende værkstedsbygning, til restauration, kunstatelier mv., som kan understøtte og udvikle Havneparkens rekreative aktiviteter.

[adresse] har potentialet til at blive William Clausen pulserende hjerte, der kan understøtte [adresse] kulturelle liv og aktiviteter. Ombygningen til kulturhus vil bidrage til en aktiv Havnepark året rundt, da bygningen fremadrettet blandt andet vil fungere som en overdækket del af den offentlige plads - et kulturelt samlingspunkt for by, borgere og besøgende.

*Forslag til Kommuneplantillæg nr. 10 (bilag 1)*
Kommuneplantillægget udlægger nyt rammeområde til kulturhuset, K01.OF02, som erstatter en del af det eksisterende rammeområde K01.R03. Afgrænsningen af rammeområde K01.R03 tilpasses og bestemmelserne justeres til aktuelle behov.

*Forslag til lokalplan nr. 591 (bilag 2)*Lokalplanens formål er at:

* underbygge sammenhængen mellem bymidten og [adresse] ved at etablere kulturhus, restauration og atelier ved [adresse].
* åbne mulighed for at pakhuset kan anvendes til kulturhus, og at det tidligere havnekontor og værkstedbygning kan benyttes til restaurationsformål, atelier, galleri mv.
* skabe grundlag for at udvide og renovere det tidligere pakhus, således det fremstår med øget længde og ligner oprindelige tagprofil.
* sikre, at friarealerne omkring bygningerne kan få en flersidig anvendelse til rekreative formål med offentlig adgang og til udeservering for områdets restaurant/cafe.

Lokalplanen er inddelt i to delområder, jf. lokalplanens kortbilag 2, til henholdsvis offentlige formål og rekreative formål, og de nærmere muligheder for anvendelse beskrives.

*Bebyggelse*Lokalplanens projekter tager afsæt i eksisterende bygninger som gennem ombygninger og tilbygninger danner ramme for de fremtidige anvendelsesmuligheder. Det tidligere Havnekontor ombygges til restauration med udgangspunkt i den nuværende bygnings maritime karakter, -terrassen på 1. etage kan fx udvides, og der kan etableres elevator.

Pakhusets historiske og karakteristiske tagprofil genskabes i hovedtræk ved at placere en ny bygningskrop ovenpå den eksisterende teglbygning fra 1913, samt ved at tilføje yderligere etageareal mod vandet. Den eksisterende murede facade bevares, mens tilbygninger udføres med lette facade- og tagbeklædninger, fx metal eller træ, som klart adskiller sig fra murens overflade, men samtidig taler ind i havnemiljøets rustikke og karske præg.

Lokalplanområdets øvrige bygninger skal så vidt muligt bevares i nuværende skikkelse

*Miljøscreening*
Kommunalbestyrelsen har truffet afgørelse om, at planerne ikke skal miljøvurderes, og
afgørelsen har været offentliggjort parallelt med den offentlige høring af planforslagene.

*Offentlig høring og justering af redegørelse til kommuneplantillæg og lokalplan*I offentlighedsperioden er der modtaget høringssvar fra [adresse] og Miljøstyrelsen, jf. bilag 3. Museum [adresse] har ingen specifikke bemærkninger, udover at man tilkendegiver tilfredshed med at bygningerne omdannes og på denne måde bevares til offentlige- og rekreative formål. Miljøstyrelsen gør opmærksom på, at planforslagene ikke indeholder en vurdering af påvirkning af beskyttede bilag IV-arters yngle- og rasteområder.

Miljøstyrelsens Høringssvar har givet anledning til at få foretaget en ekstern undersøgelse med bygningsgennemgang af flagermus tilstedeværelse, jf. bilag 4. Konklusion på undersøgelsen er, at der ikke er spor efter flagermus, men det forudsættes:

* Bygningerne kan renoveres uden begrænsninger i vinterperioden (november-marts).
* Om foråret (april-maj) og efterår (september-oktober) kan bygningerne renoveres, men der bør være særlig opmærksomhed på evt. rastende flagermus. Hvis der findes flagermus fx under afmonteringen af træbeklædningen, skal arbejdet stoppes og Miljøstyrelsens vildtkonsulent kontaktes.
* I forhold til forsigtighedsprincipperne bør større nedtagninger af tag og beklædning undgås i flagermusenes yngletid (juni-august).

På grundlag af ovenstående undersøgelse har administrationen udarbejdet en Væsentlighedsvurdering af planernes eventuelle påvirkning af Natura 2000 område og Bilag IV-arter, jf. bilag 5. Konklusionen er, at lokalplan nr. 591 og kommuneplantillæg nr. 10 ikke vil påvirke Natura 2000-områder eller Bilag IV-arter, såfremt ovenstående forudsætninger fra undersøgelsen overholdes ved byggeriet.

*Administrationen anbefaler*Administrationen anbefaler, at Kommuneplantillæg nr. 10 til [adresse]
2021-2032 samt Lokalplan nr. 591 for Kulturhus mv. i [adresse] suppleres med
de i bilag 6 foreslåede tilføjelser til tekst til planernes redegørelse og planerne vedtages endeligt til offentlig bekendtgørelse i overensstemmelse hermed.

Undersøgelsen (bilag 4) og Væsentlighedsvurdering (bilag 5) anbefales sendt til bygherre med henvisning til ovenstående vilkår for byggeriet.

## Økonomiske konsekvenser

Ingen.